 Àkóónú: Arsenal ń fojú sọna láti fi Aubameyang rọpo Alexis SanchezṢùgbọn wọn ò ní buwọlu ìgbésẹ àṣípò-rọpò náà títí tí Dortmund yòó fi ní arọpo míì, yálà Olivier Giroud láti inú ikọ Arsenal tàbí ẹlomìí nínú àwọn tí wọn fi orúkọ wọn sílẹ. .Ẹẹmeji ọtọọtọ ni Arsenal ti ṣe ìdúnàádúrà  lórí atamátàsé ọhun tí Dortmund kọ silẹ. Aubameyang, ẹni ọdún mejìdinlọgbọn bẹrẹ pẹlú Dortmund fún ìgbà àkọkọ lọjọ kẹrìndínlọgbọn oṣù Ọpẹ. Dortmund  ní àwọn ti ṣetán láti tà-á bí àwọn ìlànà kan bá jẹ títẹ le.Ikọ nàá tó ń kópa nínú ìdíje Bundesliga kọ àádọta mílíọnù Euro tí Arsenal gbé kalẹ lọjọru tó kọjá.Wọn fún Aubameyang ní ìwé lọ gbélé ẹ, tí kò sì le è kópa nínú ifẹsẹwọnsẹ tí wọn ní pẹlú Wolfsburg nítorí pé ó pa ìpàdé ẹgbẹ agbábọọlù náà jẹ lọsẹ méjì sẹyin. Ọmọ orílẹ-èdè Gabon ọún ni wọn tún yọ orúkọ rẹ kúrò lára ikọ tó kópa nínú ìfẹsẹwọnsẹ  wọn tó wáyé ní Hertha Berlin lópin ọsẹ tó kọjá nítorí pé èròǹgbà àwọn aláṣẹ ẹgbẹ agbábọọlù náà ni pé kó fọkàn sí ǹkan tó ń ṣe bó ṣe tọ, ṣùgbọn ó kópa fún àádọrǔn ìṣẹjú nínú ìdíje tí wọn ti ta ọmì pẹlú Freiburg. Olùdarí eré ìdárayá ikọ Dortmund, Michael Zorc nínú ọrọ tó sọ fún iléeṣẹ amóhùnmáwòrán orílẹ-èdè Germany ní: A ti ṣetán fún àṣípò-rọpò tí àwọn ìlànà kan bá fi jẹ títẹlé.Èròǹgbà wa ò jẹ ǹkan tó pamọ. Arsenal ti gbé oríṣiríṣi ìgbésẹ ṣùgbọn gbogbo rẹ la kọ jálẹ títí di àsìkò yìí.Arsenal ń fojú sọnà láti fi Aubameyang rọpò Alexis Sanchez tó darapọ mọ Manchester United nínú oṣù yìí nínú ìgbésẹ pàsí-páàrọ tí wọn ṣe láàrín òun àti Henrihk Mkhitaryan.A leè ṣe àkópọ àkóónú yìí bayìí: : Arsenal ti sún mọ bèbè àti fẹnu ọrọ jóná lóri àti buwọlu gbígba Pierre-Emerick Aubameyang kúrò ní Borussia Dortmund pẹlú ọgọta mílíọnu pọùn. 